Foto: REUTERS/Juan Carlos Birlashgan Millatlar tashkiloti Bosh kotibi Antoniu Guterrish tashkilotning moliyaviy ahvoli yomonlashib borayotgani yuzasidan barcha xodimlarini ogohlantirdi. Reuters tanishib chiqqan xatda, Bosh kotib tashkilotga a’zo davlatlarni imkon qadar tezkorlik bilan BMT oldidagi moliyaviy majburiyatini bajarishga chaqirgan. Ma’lum qilinishicha, BMT ayni paytda 139 million dollar byudjyet defitsitini boshdan kechirmoqda va «yuzaga kelgan vaziyat yil boshida paydo bo‘lmagan». Rasmiy xabarga ko‘ra, tashkilot byudjyetini shakllantirishda ishtirok etuvchi 193ta a’zo davlatlardan faqat 112tasi o‘z majburiyatini bajargan. BMT xarajatlarining 22 foizini qoplab beradigan AQSh esa byudjyet davrini vaj qilib ko‘rsatib, to‘lovlarni keyinroq bajarishini bildirmoqda. ​